proxectonos/corpus_dominio_legal_administrativo_tmp huggingface dataset:
06/10/2022 | Administración LocalMunicipal
Teo
Aprobación inicial expediente modificación de créditos

Aprobado inicialmente polo Pleno do Concello en sesión de 28/09/2022 o expediente de modificación de créditos mediante transferencia Nº 03/2022 que se realiza entre distintas áreas de gasto, en cumprimento do disposto no artigo 178.4 do RDL 2/2004, de 5 de marzo, polo que se aproba o Texto Refundido da Lei Reguladora das Facendas Locais, exponse ó público na Intervención do Concello, por prazo de 15 días hábiles, que comenzan a contar a partir do día seguinte ó da publicación do presente edicto no BOP, a fin de que, durante o mesmo poidan formularse as reclamacións que se consideren pertinentes. Teo, 29 de setembro de 2022. O ALCALDE Rafael Sisto Edreira
06/10/2022 | Administración LocalMunicipal
Sada
Secretaría
Anuncio modificación da liña 3 do Plan estratéxico de subvencións 2020-2022

O Plano da Corporación na sesión ordinaria celebrada na data do 29 de setembro de 2022 adoptou, entre outros, os seguintes acordos: “PRIMEIRO.- Modificar o Plan estratéxico de Subvencións do Concello de Sada para as anualidades 2020-2022, aumentando o importe da liña estratéxica 3.1 ata os 20.000 euros, que se financiarán a través do crédito dispoñible na partida 3340.48000 do Orzamento Municipal 2022. SEGUNDO.- Incluír no PES unha nova liña de subvención (3.3) dentro da liña estratéxica 3, destinada a entidades sen ánimo de lucro co obxecto da realización de investimentos culturais, conforme ao seguinte cadro: TERCEIRO.- Incluír no PES unha nova liña de subvención (3.4) dentro da liña estratéxica 3, destinada a entidades organizadoras de festas patronais e populares no Concello de Sada, co obxecto da contratación de orquestras, vinculada á concesión definitiva da axuda provincial PEL-CONCELLOS OV e conforme ao seguinte cadro: CUARTO.- Publicar este acordo no BOP da Coruña, no portal de transparencia e na páxina web do Concello de Sada, debendo incluír nestes dous últimos o PES refundido incluíndo as modificacións, co texto completo que se incorpora no Anexo I deste acordo”. Sada, 3 de outubro de 2022. O alcalde, Óscar Benito Portela Fernández
06/10/2022 | Administración LocalMunicipal
Cee
Aprobación inicial da Transferencia de Crédito nº 6/2022. Expediente Nº 2022/T002/000031.

O Pleno do Concello de Cee en sesión ordinaria celebrada o día 30 de setembro de 2022, acordou a aprobación inicial da Transferencia de Crédito 6/2022. Expediente Nº 2022/T002/000031. Sométese o expediente a información pública polo prazo de quince días a contar desde o día seguinte da inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que estimen oportunas. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello [dirección https://www.cee. gal]. Se transcorrido devandito prazo non se presentaron reclamacións, considerarase aprobado definitivamente. En Cee, o 3 de outubro de 2022 Alcaldesa do Concello de Cee. Silvia Roxana Cundins Boukrab.
06/10/2022 | Administración LocalMunicipal
O Pino
Delegación na Deputación da Coruña do control financieiro en materia de subvencións e servizos municipais xestionados indirectamente

Na sesión plenaria ordinaria que tivo lugar o día 28 de setembro de 2022, adoptouse o seguinte acordo, por unanimidade dos concelleiros presentes: PRIMEIRO.- Aprobar provisionalmente a delegación a favor da Deputación provincial da Coruña, das seguintes competencias, polo período de dous anos prorrogable tacitamente por períodos iguais nos termos indicados na base 8º das Bases da Deputación: a) O exercicio das funcións de control financeiro sobre as subvencións pagadas de todos os exercicios pechados, sempre que as obrigas dos beneficiarios non estean prescritas. b) A instrución e resolución dos expedientes de reintegro e sancionadores derivados dos informes de control financeiro que se emitan en virtude da delegación anterior, así como a liquidación e recadación, tanto en período voluntario coma en executivo, dos ingresos de Dereito público resultantes. Para este efecto, resultarán tamén de aplicación a esta delegación as Bases para a prestación de Servizos tributarios aos concellos da Provincia. c) A emisión de informes de control financeiro sobre os servizos públicos municipais xestionados indirectamente mediante concesión administrativa. SEGUNDO.- Publicar o acordo anterior no Boletín Oficial da Provincia, abríndose un prazo de 30 días hábiles para o coñecemento dos interesados e para a presentación, no seu caso, de alegacións ao mesmo. O acordo provisional elevarase a definitivo no suposto de non presentación de alegacións. TERCEIRO.- Notificar á Deputación da Coruña o acordo definitivo de la delegación, achegando certificación expedida pola Secretaría do Concello delegante O que se publica aos efectos oportunos. O Pino 30 de setembro de 2022 O alcalde Manuel Taboada Vigo
13/10/2022 | Administración LocalMunicipal
Culleredo
Secretaría Xeral
Suplencia Alcaldía desde as 13.00 horas do día 03/10/2022 ata o dia 05/10/2022 inclusive

Por resolución ditada en data 3 de outubro de 2022, o sr. Alcalde acordou que a primeira tenente de alcalde, Dona María Guadalupe Pombo Carril asuma as funcións da Alcaldía, o día 3 de outubro de 2022 dende as 13.00 horas ata o día 5 de outubro de 2022 inclusive, nos termos previstos no art.47 do Regulamento de Organización e Funcionamento das Corporacións Locais. O que se publica en cumprimento do disposto no art.44.2 do precitado texto legal. Culleredo, 4 de outubro de 2022 A alcaldesa en funcións Asdo.- María Guadalupe Pombo Carril
13/10/2022 | Administración LocalMunicipal
A Pobra do Caramiñal
Aprobación definitiva de crédito extraordinario 03/22 e suplemento de crédito 01/22

Unha vez rematado o día 7 de outubro de 2022 o prazo de información pública dos expedientes de crédito extraordinario núm.03/22 e de suplemento de crédito 01/22, aprobados inicialmente polo Pleno da corporación na sesión realizada no día 13 de setembro de 2022 e publicado no Boletín Oficial da Provincia da Coruña de data 15 de setembro de 2022, sen que se presentasen alegacións, ó abeiro dos artigos 177.2 e 169.1 do Texto refundido da Lei das facendas locais, aprobado polo Real decreto lexislativo 2/2004, de 5 de marzo, enténdense definitivamente aprobados e procédese á publicación do resumo por capítulos do orzamento incorporando as modificacións aprobadas: Contra o presente acto, que pon fin á vía administrativa, poderase interpoñer, de conformidade co previsto no art.171.1 do Real decreto lexislativo 2/2004, de 5 de marzo, polo que se aproba o Texto refundido da Lei das facendas locais, un recurso contencioso-administrativo no prazo de dous meses contados dende o día seguinte ó día da publicación do presente acordo, de conformidade co previsto na Lei 29/1998, de 13 de xullo, da xurisdición contencioso-administrativa, sen prexuízo de que poida interpoñer calquera outro que estime oportuno en defensa dos seus intereses. A Pobra do Caramiñal, a 10 de outubro de 2022 O alcalde José Luis Piñeiro García
13/10/2022 | Administración LocalMunicipal
Ferrol
Intervención
Aprobación inicial da modificación do Anexo de subvencións nominativas para o exercicio económico 2022

O Pleno da Corporación, na sesión celebrada o día 29 de setembro de 2022, aprobou inicialmente a modificación do Anexo de subvencións nominativas para o exercicio económico 2022 Este acordo será obxecto de exposición pública no taboleiro de anuncios da sede electrónica do Concello de Ferrol (https://www.ferrol. gal/sede) durante o prazo de quince días hábiles, a contar dende a publicación do anuncio no Boletín Oficial da Provincia, para que os interesados poidan examinar o expediente e presentar as alegacións que consideren oportunas, de conformidade co establecido no artigo 169.1 do texto refundido aprobado por RDL 2/2004 de 5 de marzo. No suposto de non presentarse reclamacións contra este acordo, o expediente considerarase definitivamente aprobado, debendo cumprirse os trámites previstos no artigo 169 do RDL 2/2004. No caso de presentarse reclamacións, o Pleno disporá do prazo de un mes para resolvelas Ferrol, 06 de outubro de 2022 A Concelleira delegada da área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e EDUSI María Teresa Deus Trasobares
13/10/2022 | Administración LocalMunicipal
Padrón
Expropiación forzosa dos bens e dereitos afectados pola obra “Mellora da accesibilidade no núcleo de Pedreda”

Faise público que por acordo do Pleno da Corporación Municipal do Concello de Padrón, adoptado na sesión realizada o 29 de setembro do 2022 aprobouse a seguinte Relación definitiva de bens e dereitos de necesaria ocupación afectados pola obra de “Mellora da accesibilidade no núcleo de Pedreda”: FINCA 1 · REFERENCIA CATASTRAL: 8631805NH2383S0001FU. · TITULAR: Ana Obdulia El Bouri Anchelergues. · SUPERFICIE TOTAL DA FINCA: 44 m 2. · SUPERFICIE EXPROPIADA: 1 m 2. · CLASIFICACIÓN URBANÍSTICA: solo urbano de núcleo rural (URNU). · SITUACIÓN BÁSICA DO SOLO: urbanizado. · DESTINO: urbano. · VALORACIÓN: 63,00 €. FINCA 2 · REFERENCIA CATASTRAL: 8631801NH2383S0001QU. · TITULAR: Diego Xavier Quirama Vangelov. · SUPERFICIE TOTAL DA FINCA: 25 m 2. · SUPERFICIE EXPROPIADA: 4 m 2. · CLASIFICACIÓN URBANÍSTICA: solo urbano de núcleo rural (URNU). · SITUACIÓN BÁSICA DO SOLO: urbanizado. · DESTINO: urbano. · OUTROS BENS AFECTADOS: 4,8 m 3 muro de pedra de mampostería. · VALORACIÓN: 567,00 €. O acordo do Pleno da Corporación Municipal puxo fin á via administrativa e contra o mesmo poderase interporñer: – Potestativamente o recurso de reposición, no prazo máximo dun mes desde o día de recepción da notificación da presente resolución, ante o mesmo órgano que ditou o acto impugnado. – Con posterioridade á resolución expresa ou presunta do recurso de reposición, ou ben directamente, poderase interpoñer recurso contencioso-administrativo ante o Xulgado do Contencioso-Administrativo, no prazo de dous meses desde o día de recepción da notificación da presente resolución. – O recurso extraordinario de revisión, segundo o previsto no artigo 113 da Lei 39/2015, do 1 de outubro, do procedemento administrativo común das administracións públicas, ou calquera outro que estime procedente. Padrón, 5 de outubro do 2022 O Alcalde (documento asinado dixitalmente) Asdo. Antonio Fernández Angueira
13/10/2022 | Administración LocalMunicipal
Ribeira
Padrón e lista cobratoria da taxa pola venta ambulante do 2º trimestre do 2022

Por Decreto de Alcaldía, de data de hoxe, aprobáronse as liquidacións correspondentes a: – Padrón e lista cobratoria da taxa pola venta ambulante do 2º trimestre do 2022. Conforme o disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004, de 5 de marzo, polo que se aproba o texto refundido da lei reguladora de facendas locais, quedan expostos ao público durante o prazo de 20 días para o seu exame e reclamación por parte das persoas interesadas. O presente anuncio ten carácter de notificación colectiva. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a Alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o Xulgado do Contencioso-Administrativo de Santiago de Compostela, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren oportuno. En cumprimento do disposto no artigo 24 do Regulamento Xeral de Recadación, exponse o público o seguinte anuncio de cobranza: Prazo de ingreso: O período voluntario de cobranza dos tributos indicados, será do día 6 de outubro de 2022 ao 19 de decembro de 2022, ámbolos dous inclusive. Lugar de ingreso: En calquera das entidades bancarias colaboradoras do Concello, a través de domiciliación bancaria ou ben empregando os instrumentos de ingreso (recibos), que se farán chegar aos contribuíntes. No caso dos recibos non domiciliados, o pagamento deberá ser efectuado en día hábil, no horario de caixa establecido polas entidades colaboradoras referidas. No caso dos recibos domiciliados, os recibos serán cargados dentro dos cinco primeiros días do período voluntario de cobranza. Os contribuíntes que non tivesen recibido ou tiveran extraviado o instrumento de ingreso deberán solicitar un duplicado nas dependencias do Concello, e efectuar o pagamento nas entidades bancarias. A non recepción non exonera da obriga do pagamento, e non impide a utilización da vía de constrinximento. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, co devengo do recargo e demais conceptos esixibles tal e como se fixa nos artigos 26, 28 e 161 da Lei 58/2003, de 17 de decembro, Xeral Tributaria. Riveira, a 5 de outubro de 2022 A Alcaldesa en funcións, Madalina Nicoleta Hillera Barruetabeña
13/10/2022 | Administración Autonómica
Xunta de Galicia
Consellería de Infraestruturas e Mobilidade
Axencia Galega de Infraestruturas
Servizo Provincial da Coruña
Pago de xuros de demora por expropiacións de clave AC/03/008.01.1, Plan Galicia. Variante de Negreira, o día 21/11/2022 na Casa consistorial do Concello de Negreira

En cumprimento do disposto no artigo 49 do Regulamento de Expropiación Forzosa do 26 de abril de 1957, este servizo procede a executa-lo pagamento ós propietarios cuxa relación figura exposta no taboleiro de anuncios do concello indicado. Este pagamento corresponde ó expediente de expropiación forzosa instruído para o termo municipal de NEGREIRA, por mor das obras do Proxecto: Lugar: CASA CONSISTORIAL DE NEGREIRA Data: 21/11/2022 Hora: DE 09:30 H A 10:30 H O pagamento efectuarase polo pagador deste servizo e en presencia do representante da Administración, e do alcalde e secretario de dito concello. O que se fai público, para xeral coñecemento, advertindo ós interesados que o pagamento farase precisamente ós que figuran como donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou secretario do concello. A Coruña, 2 de outubro de 2022 O xefe do servizo, Felipe de la Vega Gándaras
13/10/2022 | Administración LocalMunicipal
Aranga
Secretaría - Intervención
Aprobación definitiva do Proxecto de urbanización do Sector I-4 en A Posta

Con data 22/09/2022 a Xunta de Goberno Local de Aranga aprobou definitivamente o Proxecto de Urbanización do Sector I4- Industria do Metal no lugar de A Posta. O que se publica para xeral coñecemento aos efectos previstos no art.220. c do Decreto 143/2016, de 22 de setembro, que aproba o Regulamento da lei do solo de Galicia. Contra o dito acordo os interesados poderán interpor recurso potestativo de reposición no prazo dun mes, que empezará a contar desde o día seguinte á publicación deste anuncio. Todo isto de conformidade co artigo 123 da lei 39/2015, de 1 de outubro, do procedemento administrativo común das administracións públicas. Así mesmo, poderán interpor directamente recurso contencioso administrativo ante os xulgados do contencioso administrativo no prazo de dous meses a partir do día seguinte ao que se realice a publicación, de conformidade co artigo 46 da lei 29/1998, de 13 de xullo, da xurisdición contencioso administrativa, sen prexuízo de calquera outro que estimen pertinente. Aranga, 6 de outubro de 2022 O alcalde Asdo. Alberto Platas Álvarez
13/10/2022 | Administración LocalMunicipal
Ames
Delegación de competencia para a sinatura diaria de Oficinas Xerais do 10 ao 14 de outubro do 2022, previa avocación

Mediante resolución desta Alcaldía 3138/2022, de 5 de outubro, avocouse a competencia delegada na concelleira Susana Señorís Rodríguez por decreto da Alcaldía 1754/2019, de sinatura diaria de Oficinas Xerais, única e exclusivamente do 10 ao 14 de outubro de 2022, delegándose á súa vez a sinatura deses días no concelleiro Víctor Manuel Fernández Prieto. O que se fai público para xeral coñecemento. Ames, 5 de outubro de 2022 O alcalde José Blas García Piñeiro
13/10/2022 | Administración LocalMunicipal
Narón
Intervención
Edicto aprobación dos padrón fiscais das taxas polo servizo de axuda no fogar: dependencia e libre concorrencia do mes de setembro de 2022

A Xunta de Goberno Local, en sesión celebrada o día 06/10/2022, adoptou entre outros os acordos seguintes: Primeiro: Aprobar o padrón fiscal correspondente á taxa pola prestación do servizo de axuda no fogar, na modalidade de Dependencia, do mes de setembro de 2022, cun total de 203 contribuíntes e por importe de 19.003,12 €. Segundo: Aprobar o padrón fiscal correspondente á taxa pola prestación do servizo de axuda no fogar, na modalidade de Libre Concorrencia, do mes de setembro de 2022, cun total de 3 contribuíntes e por importe de 337,07 €. Exposición: Os padróns quedarán expostos ao público no Concello durante o prazo de 15 DÍAS, a contar dende o día seguinte á publicación deste Edicto no BOP. Durante o periodo de exposición pública contra as liquidacións incorporadas aos padróns, tódolos interesados poderán interpoñer as reclamacións ou alegacións que consideren pertinentes. Recursos: Finalizado o prazo de exposición pública os interesados poderán interpoñer recurso de reposición, segundo o disposto no artigo 14.2 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais, no prazo DUN MES contado dende o día seguinte ao mesmo. Contra a resolución recaída no recurso de reposición poderán interpoñer, ante o Xulgado do Contencioso-Administrativo de Ferrol, recurso contencioso-administrativo, no PRAZO DE DOUS MESES contados dende o día seguinte ao da notificación da devandita resolución. De non recaer resolución no PRAZO DUN MES a contar dende o día seguinte ó da presentación do recurso de reposición, en virtude do disposto no artigo 14.2 do Texto Refundido da Lei das FFLL, entenderase desestimado, cos efectos xurídicos estabelecidos nos artigos 24 e 25 da Lei 39/2015, de 1 de octubre, do Procedemento Administrativo Común das Administracións Públicas. Non obstante, se se considera convinte, poderán utilizar e exercitar calquera outro recurso que estimen pertinente. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 102 da Lei 58/2003, de 17 de decembro, xeral tributaria e no artigo 75 da Ordenanza Fiscal nº 1 xeral de xestión, recadación e inspección. Narón, 6 de outubro de 2022 A alcaldesa- presidenta Marián Ferreiro Díaz
13/10/2022 | Administración Autonómica
Xunta de Galicia
Consellería de Infraestruturas e Mobilidade
Axencia Galega de Infraestruturas
Servizo Provincial da Coruña
Resolución do 5 de outubro de 2022 do Servizo Provincial da Axencia Galega de Infraestruturas da Coruña, pola que se acorda realizar o pagamento dos mutuos acordos por expropiación para a obra de clave AC/16/071.06, no concello de Mugardos.

En cumprimento do disposto no artigo 49 do Regulamento de Expropiación Forzosa de 26 de abril de 1957, este Servizo, en virtude da competencia delegada mediante Orde de 7 de setembro de 2017 sobre delegación de competencias no secretario xeral técnico e noutros órganos e entidades públicas adscritos a esta consellería, publicada no DOG nº 179 de 20 de setembro de 2017, resolveu proceder a efectuar o pagamento dos mutuos acordos dos bens e dereitos afectados pola obra Itinerario peonil e ciclista na AC-133. Eixe Sur. Treito Franza-Rilo P. Q. 7+200 – 8+500, de clave AC/16/071.06, no concello de Mugardos, que figura exposto no taboleiro de anuncios do concello. O pago realizarase mediante transferencia bancaria a quen figura como titular na acta previa. No suposto de cambio na titularidade da propiedade que figura na acta previa, deberán achegar documentación que acredite a transmisión da propiedade e DNI do novo titular. A contía a pagar será o resultado de deducir do prezo xusto o importe correspondente ao depósito previo. Para proceder ao pagamento, os titulares dos bens e dereitos afectados deben proporcionar un certificado de titularidade da conta bancaria co número de conta completo (incluído IBAN e BIC) dentro dos quince (15) días hábiles, no que todos os propietarios figuren conxuntamente como titulares. No caso de que no devandito período non se proporcione a documentación, a transferencia aos titulares non se poida levar a cabo e/ou a propiedade dos bens e dereitos afectados non se acreditase suficientemente, o importe do prezo xusto depositarase na Caixa Xeral de Depósitos. A documentación requirida debe presentarse por calquera dos seguintes medios: nas oficinas de asistencia en materia de rexistros, nas oficinas postais dirixidas ao Servizo Provincial da Axencia Galega de Infraestruturas da Coruña, (rúa Vicente Ferrer, 2-8ª planta, 15071 A Coruña), mediante presentación electrónica na dirección https://sede.xunta. gal/detalle-procedemento? codtram=PR004A, ou por calquera dos medios previstos no artigo 16 da Lei 39/2015 do Procedemento Administrativo Común das Administracións Públicas. A Coruña, 5 de outubro de 2022 O Xefe do Servizo Provincial da Coruña Armando Rafael Godeanu Satorres
13/10/2022 | Administración Autonómica
Xunta de Galicia
Consellería de Infraestruturas e Mobilidade
Axencia Galega de Infraestruturas
Servizo Provincial da Coruña
Resolución do 5 de outubro de 2022 do Servizo Provincial da Axencia Galega de Infraestruturas da Coruña, pola que se acorda realizar o pagamento dos mutuos acordos por expropiación para a obra de clave AC/16/082.06, no concello de Carballo

En cumprimento do disposto no artigo 49 do Regulamento de Expropiación Forzosa de 26 de abril de 1957, este Servizo, en virtude da competencia delegada mediante Orde de 7 de setembro de 2017 sobre delegación de competencias no secretario xeral técnico e noutros órganos e entidades públicas adscritos a esta consellería, publicada no DOG nº 179 de 20 de setembro de 2017, resolveu proceder a efectuar o pagamento dos mutuos acordos dos bens e dereitos afectados pola obra Itinerario peonil na AC-552, treito Carballo - Coristanco, puntos quilométricos 32+620-34+400, de clave AC/16/082.06, no concello de Carballo, que figuran expostos no taboleiro de anuncios do concello. O pago realizarase mediante transferencia bancaria a quen figura como titular na acta previa. No suposto de cambio na titularidade da propiedade que figura na acta previa, deberán achegar documentación que acredite a transmisión da propiedade e DNI do novo titular. A contía a pagar será o resultado de deducir do prezo xusto o importe correspondente ao depósito previo. Para proceder ao pagamento, os titulares dos bens e dereitos afectados deben proporcionar un certificado de titularidade da conta bancaria co número de conta completo (incluído IBAN e BIC) dentro dos dez (10) días naturais, no que todos os propietarios figuren conxuntamente como titulares. No caso de que no devandito período non se proporcione a documentación, a transferencia aos titulares non se poida levar a cabo e/ou a propiedade dos bens e dereitos afectados non se acreditase suficientemente, o importe do prezo xusto depositarase na Caixa Xeral de Depósitos. A documentación requirida debe presentarse por calquera dos seguintes medios: nas oficinas de asistencia en materia de rexistros, nas oficinas postais dirixidas ao Servizo Provincial da Axencia Galega de Infraestruturas da Coruña, (rúa Vicente Ferrer, 2 - 8ª planta, 15071 A Coruña), mediante presentación electrónica na dirección https://sede.xunta. gal/detalle- procedemento? codtram= PR004A, ou por calquera dos medios previstos no artigo 16 da Lei 39/2015 do Procedemento Administrativo Común das Administracións Públicas. A Coruña, 5 de outubro de 2022 O Xefe do Servizo Provincial da Coruña Ghizela Idalba Oubel Ruiz Coello
13/10/2022 | Administración LocalMunicipal
Oroso
Aprobación inicial de expediente de modificación crédito nº 07/2022 na modalidade de suplemento de crédito financiado mediante baixas por anulación de outras partidas.

O Pleno do Concello na súa sesión ordinaria de data 29 de setembro de 2022 procedeu a prestar aprobación inicial ó expediente de modificación de créditos número 2022/07 na modalidade de suplemento de crédito financiado mediante baixas por anulación de outras partidas que se estiman reducibles sen perturbación do respectivo servizo. De conformidade co disposto no artigo 177.2 en relación co artigo 169.1 do TR 2/2004 da lei reguladora das facendas locais exponse o expediente ao público polo prazo de 15 días durante os cales os interesados poderán examinalo nas oficinas de Intervención-Tesouraría e interpoñer no seu caso as reclamacións baseadas en algúns dos motivos sinalados no artigo 170.2 da mesma lei. Transcorrido o devandito prazo sen interposición de reclamacións entenderase definitivamente aprobado o acordo ata entón provisional. En Oroso a 5 de outubro de 2022 O Alcalde-Presidente Luis Rey Villaverde
13/10/2022 | Administración LocalMunicipal
Rianxo
Secretaría
Procedemento ordinario 0000210/2022

Recibido neste Concello un requirimento do Xulgado Contencioso-Administrativo Nº 2 de Santiago de Compostela en relación coa tramitación do procedemento ordinario 0000210/2022, sendo demandado o Concello de Rianxo por Francisca Javiera Amil Moreno Luque e Cantia Estelita Arteagoitia Pinach. Para os efectos de dar cumprimento á Resolución do Xulgado indicada e ao mesmo tempo que se lle remite a copia do expediente administrativo impugnado, emprázase aos interesados para que poidan comparecer en autos, no prazo de nove días, segundo dispón o artigo 49 da Lei 29/1998, de 13 de xullo, reguladora da Xurisdición Contencioso - Administrativa. En Rianxo, a 5 de outubro de 2022 Asinado electronicamente, o alcalde, Adolfo F. Muíños Sánchez
13/10/2022 | Administración LocalMunicipal
Narón
Intervención
Edicto aprobación do padrón fiscal das taxas polos servizos prestados polo servizo Sociocomunitario do mes de setembro de 2022

A Xunta de Goberno Local, en sesión celebrada o día 06/10/2022, adoptou entre outros os acordos seguintes: Aprobar o padrón fiscal correspondente á taxa por servizos prestados polo Servizo Sociocomunitario (ENVELLECEMENTO ACTIVO) do mes de setembro de 2022, cun total de 328 contribuintes e por importe de 2.673,20 €. Exposición: O padrón quedará exposto ao público no Concello durante o prazo de 15 DÍAS, a contar dende o día seguinte á publicación deste Edicto no BOP. Durante o periodo de exposición pública contra as liquidacións incorporadas ao padrón, tódolos interesados poderán interpoñer as reclamacións ou alegacións que consideren pertinentes. Recursos: Finalizado o prazo de exposición pública os interesados poderán interpoñer recurso de reposición, segundo o disposto no artigo 14.2 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais, no prazo DUN MES contado dende o día seguinte ao mesmo. Contra a resolución recaída no recurso de reposición poderán interpoñer, ante o Xulgado do Contencioso-Administrativo de Ferrol, recurso contencioso-administrativo, no PRAZO DE DOUS MESES contados dende o día seguinte ao da notificación da devandita resolución. De non recaer resolución no PRAZO DUN MES a contar dende o día seguinte ó da presentación do recurso de reposición, en virtude do disposto no artigo 14.2 do Texto Refundido da Lei das FFLL, entenderase desestimado, cos efectos xurídicos estabelecidos nos artigos 24 e 25 da Lei 39/2015, de 1 de octubre, do Procedemento Administrativo Común das Administracións Públicas. Non obstante, se se considera convinte, poderán utilizar e exercitar calquera outro recurso que estimen pertinente. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 102 da Lei 58/2003, de 17 de decembro, xeral tributaria e no artigo 75 da Ordenanza Fiscal nº 1 xeral de xestión, recadación e inspección. Narón, 6 de outubro de 2022 A alcaldesa- presidenta Marián Ferreiro Díaz
13/10/2022 | Administración LocalMunicipal
Cambre
Avocación de competencias da 2ª tenente de alcalde - días 6 e 7 de outubro de 2022

Esta Alcaldía, con data 03-10-2022, ditou a resolución núm.1708/2022 que se transcribe a seguir: “Por Resolución de Alcaldía número 1323/2019, de data 1 de xullo, de delegación de atribucións da Alcaldía nos membros da Xunta de Goberno Local e noutros concelleiros e concelleiras, conferín a delegación xenérica da Área de Benestar Social a prol da segunda tenente de alcalde, dona Lúa Sanguiñedo Álvarez, constando a súa aceptación do cargo con data 4 de xullo de 2019. Mediante escrito rexistrado de entrada ao núm.202299900005296 o día 27 de setembro de 2022, dona Beverly Ann Guijalba Vinogradova comunicou a esta Alcaldía que non poderá exercer as súas funcións como concelleira delegada de área os días 6 e 7 de outubro de 2022. De conformidade co establecido no artigo 10 da Lei 40/2015, do 1 de outubro, de réxime xurídico do sector público, e artigo 50.3 do Regulamento orgánico municipal, respecto da avocación de asuntos, RESOLVO: Primeiro: Avocar a delegación xenérica da Área de Benestar Social efectuada a prol da segunda tenente de alcalde, dona Lúa Sanguiñedo Álvarez, os días 6 e 7 de outubro de 2022, a partir dos cales continuará no exercicio das funcións que lle foron delegadas por esta Alcaldía mediante Resolución núm.1323/2019, do 1 de xullo. Segundo: Publicar a resolución no Boletín Oficial da Provincia e dar conta ao Pleno na vindeira sesión que teña lugar.” O que se publica para coñecemento xeral e para os efectos oportunos. Cambre, 4 de outubro de 2022 O alcalde Óscar A. García Patiño
13/10/2022 | Administración LocalMunicipal
Mañón
Aprobación inicial plan municipal de prevención e defensa contra os incendios forestais

O Pleno do Concello de Mañón, na sesión ordinaria celebrada o día 29 de setembro de 2022, aprobou o documento do Plan Municipal de Prevención e Defensa conta os incendios forestais. De conformidade co establecido no artigo 83 da Lei 39/2015, de 1 de outubro, do procedemento administrativo común das administracións públicas, sométese a información pública, polo prazo de vinte días hábiles, contados a partir do seguinte ó da publicación deste anuncio no Boletín Oficial da Provincia da Coruña, para que calquera persoa física ou xurídica poida examinar o expediente e formular as alegacións, observacións e suxestións que estimen pertinentes. Se non se presentan alegacións o plan entenderase definitivamente aprobado. O documento pode consultarse nas oficinas do Concello de Mañón de luns a venres en horario de 9,00 a 14,00 horas con cita previa e no taboleiro de anuncios da sede electrónica municipal sede. manon. es En Mañón, 6 de outubro de 2022 O Alcalde Alfredo Dovale Pedreira
13/10/2022 | Administración LocalMunicipal
Narón
Departamento de Obras e Urbanismo
Aprobación do Documento final do Plan de Mobilidade Urbana Sostible de Narón

O Concello Pleno en sesión ordinaria que tivo lugar o 29 de setembro de 2022, acordou a aprobación do Documento final do Plan de Mobilidade Urbana Sostible de Narón, incluído na EDUSI “Ría de Ferrol, cidade 2020” cofinanciable nun 80% polo Fondo Europeo de Desenvolvemento Rexional (FEDER). Os interesados poderán acceder á versión definitiva do documento a través do seguinte enlace: https://sedeelectronica.naron.es/siac/PUB/PEMUS_CERTIFICADO.pdf, ou entrando no portal de transparencia da web do Concello de Narón. Tamén poderase consultar o documento de xeito presencial, no servizo de Obras e Urbanismo deste Concello (Praza de Galicia, s/n- 6º andar), en horario de 8.30 a 13.30 horas. Narón, 6 de outubro de 2022. Asinado dixitalmente pola alcaldesa Marián Ferreiro Díaz.
13/10/2022 | Administración LocalMunicipal
Cerceda
Padrón servizo de axuda no fogar dependencia e libre concorrencia setembro 2022

O decreto de alcaldía 738/2022, de 05/09/2022 aprobou o padrón da taxa municipal pola prestación do servizo de axuda no fogar, correspondente ó mes de setembro, o cal se expón ao público, para a súa notificación colectiva, de acordo co establecido no artigo 102.3 da Lei 58/2003, do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do Concello. Durante este prazo o padrón estará a disposición dos interesados a efectos de reclamacións. O prazo de cobramento en período voluntario será de dous meses, a contar dende o día seguinte ó da finalización do período de exposición pública. O pagamento farase mediante domiciliación bancaria. Contra as liquidacións da taxa por prestación do servizo de axuda no fogar incorporadas ó padrón, poderase interpoñer, de conformidade co preceptuado no artigo 14 do Real Decreto Lexislativo 2/2004, de 5 de marzo, de aprobación do Texto Refundido da Lei reguladora das Facendas Locais, recurso de reposición ante a Alcaldía-Presidencia, no prazo dun mes contado a partir do seguinte ó da notificación da presente resolución. Contra a resolución do recurso de reposición deberá interpoñerse recurso contencioso administrativo ante ó Xulgado do Contencioso-administrativo da Coruña, no prazo de dous meses contados dende o seguinte ó da notificación da resolución do recurso de reposición, ou no prazo de seis meses a contar dende o día seguinte a que deba terse resolto por silencio o recurso potestativo de reposición, que será dun mes a contar dende o día da presentación, ca excepción do establecido no 14 j) e 14 k) do Real Decreto Lexislativo 2/2004, de 5 de marzo, de conformidade co artigo 8.1 e 46.1 da Lei 29/1998, de 13 de xullo, da Xurisdicción Contencioso Administrativa. Todo isto sen perxuizo de que se poida interpoñer calquera outro que estime convinte en defensa dos seus intereses. Cerceda, 5 de setembro de 2022 Rolf Peter Ciok Gesali. Alcalde do Concello de Cerceda
13/10/2022 | Administración LocalMunicipal
Ferrol
Xestión Tributaria
Aprobación provisional da Ordenanza fiscal xeral núm.44 reguladora das contribucións especiais para a ampliación do servizo de extinción de incendios

O Pleno do Concello de Ferrol, en sesión celebrada o día 29.09.2022, en cumprimento do disposto nos artigos 15.1 e 34.1 e 3 do Texto refundido da Lei reguladora das facendas locais, aprobado por Real Decreto Lexislativo 2/2004, do 5 de marzo (TRLFL, en adiante), aprobou provisionalmente a Ordenanza Fiscal Xeral núm.44 reguladora das contribucións especiais para a ampliación do servizo de extinción de incendios do Concello de Ferrol, cuxa Ordenanza figura como Anexo de dito acordo. En consecuencia, de conformidade co establecido nos artigos 70.2 e 107 da Lei 7/85, de 2 de abril, reguladora das bases do réxime local, así como no artigo 17 do TRLFL, sométese o presente acordo provisional, así como o texto da Ordenanza fiscal anexa ao mesmo, a información pública e audiencia aos interesados polo prazo de trinta días hábiles no Taboleiro de Edictos e na Sede Electrónica do Concello de Ferrol, no Boletín Oficial da Provincia da Coruña así como nun dos diarios de maior difusión da provincia. O prazo citado comezará a contar a partir do día seguinte a aquel en que teña lugar a última das devanditas publicacións. Durante este prazo poderán consultar o expediente e presentarse as reclamacións e suxestións que se estimen oportunas, entendéndose definitivamente aprobado o acordo, ata entón provisional, sen necesidade de acordo expreso polo Pleno do Concello no suposto de que, no prazo sinalado, non se tivera producido ningunha reclamación ou suxestión. O acordo definitivo de aprobación da Ordenanza Fiscal Xeral núm.44 reguladora das contribucións especiais para a ampliación do servizo de extinción de incendios do Concello de Ferrol e o seu texto íntegro deberán ser publicados no Boletín Oficial da Provincia, producindo efectos o día seguinte ao da súa publicación e permanecendo en vigor ata a súa modificación ou derrogación expresa. Ferrol, 6 de outubro de 2022. A concelleira delegada da Área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi por delegación da Alcaldía de 08/07/2019 (BOP nº 137 de 22/07/2019). Asdo.: María Teresa Deus Trasobares
17/10/2022 | Administración Autonómica
Xunta de Galicia
Vicepresidencia Primeira e Consellería de Economía, Industria e Innovación
Xefatura Territorial da Coruña
Servizo de Enerxía e Minas
Acordo do 10 de outubro de 2022, da Xefatura Territorial da Coruña, que sinala data para o pagamento do prezo xusto por expropiación, no concello da Coruña (expediente IN407A 2020/89-1)

De conformidade co disposto nos artigos 48.1 da Lei de expropiación forzosa do 16 de decembro de 1954, e 48.2, 49, 50 e 51 do seu Regulamento do 26 de abril de 1957, esta xefatura territorial acorda sinalar o día 28 de novembro de 2022, a partir das 10:15 horas nas dependencias do Centro Cívico de Palavea, para que o pagador da entidade beneficiaria UFD Distribución Electricidad, SA proceda ao pagamento do prezo xusto e intereses, por expropiación e imposición de servidumes de paso da instalación eléctrica denominada reforzo LMT, EIR721 alimentación Begano-Alfonso Molina, no concello da Coruña (expediente IN407A 2020/89-1), ás persoas propostas como propietarias ou titulares de dereitos sobre as fincas afectadas, ás que igualmente se lles dirixirá notificación individual ao efecto. Así mesmo, cando as persoas propietarias ou titulares de dereitos sobre as fincas afectadas sexan descoñecidas ou se ignore o lugar de notificación ou ben, intentada esta, non se puidese practicar, publicarase un anuncio desta convocatoria no taboleiro de edictos único (TEU) do Boletín Oficial del Estado. A Coruña, 10 de outubro de 2022 Isidoro Martínez Arca Xefe Territorial da Coruña
17/10/2022 | Administración LocalMunicipal
Santiago de Compostela
Servizos Económicos - Oficina Orzamentaria
Anuncio de aprobación definitiva do expediente de suplemento de crédito 2022-SUPLE-06 por importe de 467.587,81 euros, financiado con baixas por anulación.

ANUNCIO DE APROBACIÓN DEFINITIVA DO EXPEDIENTE DE SUPLEMENTO DE CRÉDITO 2022-SUPLE-06 POR IMPORTE DE 467.587,81 EUROS, FINANCIADO CON BAIXAS POR ANULACIÓN. O Pleno da Corporación municipal, en sesión extraordinaria celebrada o día 12 de setembro de 2022 aprobou inicialmente o expediente de modificación orzamentaria de suplemento de crédito 2022-SUPLE-06 dentro do vixente Orzamento municipal do ano 2022, financiado con baixas por anulación. En cumprimento do disposto no artigo 177.2 en relación co 169.1 do texto refundido da Lei Reguladora de Facendas Locais, expúxose ao público durante un prazo de quince días hábiles no taboleiro de anuncios do Concello de Santiago de Compostela sito na súa sede electrónica ( https://sede.santiagodecompostela. gal ) e nos Servizos Económicos do Concello, na rúa Galeras nº 5, aos efectos de que os interesados puidesen presentar as reclamacións que estimaran pertinentes. Transcorrido o prazo de exposición pública sen que se produciran reclamacións, enténdese aprobado definitivamente, polo que se fai público o resumo por capítulos á data actual do citado orzamento, unha vez incorporada a modificación aprobada, de acordo co artigo 177.2 en relación co artigo 169.1 do texto refundido da Lei Reguladora de Facendas Locais, aprobado polo RDL 2/2004 do 5 de marzo. O resumo por capítulos do citado orzamento, unha vez incorporada esta modificación de crédito aprobada, é o seguinte: *1 O capítulo VI de gastos reflicte como modificación un suplemento de crédito (2022-SUPLE-06) de importe 467.587,81 euros financiado con baixas por anulación no mesmo capítulo de gasto e polo mesmo importe. O que se fai público para xeral coñecemento. Santiago de Compostela, 10 de outubro de 2022 A concelleira delegada de Economía, Facenda, Persoal, Contratación e Modernización da Administración Local Marta Abal Rodríguez
17/10/2022 | Administración LocalMunicipal
A Capela
Aprobación definitiva do expediente de modificación de créditos n.º 8/2022

Aprobado definitivamente o expediente de modificación de créditos número 8/2022, dentro do vixente orzamento municipal, por un importe de cento quince mil seiscentos vinte e seis euros e sesenta e seis céntimos de euro (115.626,66 €), consonte ao preceptuado, e en cumprimento do disposto no artigo 177.2 en relación co 169.3 do Real decreto lexislativo 2/2004 de 5 de marzo polo que se aproba o texto refundido da Lei de facendas locais; faise público que despois do dito expediente, o resumo por capítulos do estado de gastos queda do seguinte xeito: Ademais, queda acreditado o cumprimento dos requisitos que establece o artigo 37.2, apartados a) e b), do Real Decreto 500/1990, de 20 de abril, polo que se desenvolve o Capítulo I do Título VIN da Lei 39/1988, de 28 de decembro, Reguladora das Facendas Locais, en materia de orzamentos, que son os seguintes: a) O carácter específico e determinado do gasto a realizar e a imposibilidade de demoralo a exercicios posteriores. b) A insuficiencia no estado de gastos do Orzamento de crédito destinado a esa finalidade específica, que deberá verificarse no nivel en que estea establecida a vinculación xurídica. Contra o presente Acordo, en virtude do disposto no artigo 171 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, os interesados poderán interpor directamente recurso contencioso-administrativo na forma e prazos establecidos nos artigos 25 a 42 da Lei 29/1998, de 13 de xullo, Reguladora da devandita Xurisdición. Sen prexuízo diso, a tenor do establecido no artigo 113.3 da Lei 7/1985, a interposición do devandito recurso non suspenderá por si soa a efectividade do acto ou acordo impugnado. A Capela, 11 de outubro de 2022 O alcalde Manuel Meizoso López
17/10/2022 | Administración LocalMunicipal
A Laracha
Cambio de denominación da praza “Olonne Sur Mer” por “Les Sables D’Olonne”

Publicase rectificación de erros do anuncio do punto seis da sesión ordinaria celebrada polo Pleno da Corporación o 30 de setembro2022. O prazo de vinte dias para alegacións ou obxección comezara a contar desde a publicación desta corrección de erros. “O Concello da Laracha atópase hermanado co concello francés Olonne Sur Mer. Este concello levou a cabo a fusión con outras dúas localidades e a integración nunha única entidade baixo a denominación Les Sables D’Olonne, que alcanza os 45.000 habitantes. Froito deste hermanamento no Concello da Laracha existe unha praza co nome de Olonne Sur Mer, pero vista a cesión de concellos citada, parece axeitado cambiar a denominación para axustarse á realidade. Visto o informe de Secretaria Xeral. O Pleno da Corporacion, co dictame favorable da Comision Informativa de asuntos xerais do Pleno, adopa por unanimidade dos menbros presentes, o seguinte ACORDO: PRIMEIRO.- Modificar a denominación da praza denominada Olonne Sur Mer existente na actualidade que pasa a denominarse: – PRAZA LES SABLES D’OLONNE, cuxo código e denominación a efectos da actualización do Censo Electoral son os seguintes: Distrito: SEN DISTRITO Sección: SEN SECCIÓN Unidade poboacional: SEN UNIDADE Código: 116 Entidad colectiva. TORÁS Entidad singualar A LARACHA Núcleo A LARACHA SEGUNDO.- O expediente provisionalmente aprobado será exposto ao público por un prazo de vinte días, durante os cales os interesados poderán presentar as alegacións ou obxeccións que estimen oportunas que haberán de ser atendidas e resoltas antes da aprobación definitiva. Non caso de que non se presenten reclamacións non prazo de información pública, entenderase definitivamente adoptado ou Acordo ata entón provisional. TERCEIRO.-O acordo definitivo notificarase aos afectados (veciños e propietarios dos terreos e edificios das vías obxecto dos expedientes), ao Instituto Nacional de Estatística (para a súa incorporación ao guía oficial do municipio) e a todas aquelas outras persoas e/ou entidades que se considere oportuno. A Laracha o 11 de outubro de 2022 O Alcalde José Manuel López Varela
17/10/2022 | Administración LocalMunicipal
Ribeira
Padrón e lista cobratoria da taxa polo servizo de mercados municipais relativo ó 4º trimestre do ano 2022

Por Decreto de Alcaldía, de data de hoxe aprobáronse as liquidacións correspondentes ó: – Padrón e lista cobratoria da taxa polo servizo de mercados municipais relativo ó 4º trimestre do ano 2022. Conforme o disposto no artigo 102.3 da Lei 58/2003, de 17 de decembro, Xeral Tributaria, aplicable á facenda das entidades locais en aplicación do disposto no artigo 12 do Real Decreto Lexislativo 2/2004, de 5 de marzo, polo que se aproba o Texto refundido da Lei reguladora das Facendas Locais, quedan expostos ó público durante o prazo de 20 días para o seu exame e reclamación por parte das persoas interesadas. O presente anuncio ten carácter de notificación colectiva. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a Alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer dun mes dende a súa presentación non se resolve de maneira expresa. – Contencioso-administrativo, perante o Xulgado do Contencioso-Administrativo de Santiago de Compostela, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren axeitado ó seu dereito. En cumprimento do disposto no artigo 24 do Regulamento Xeral de Recadación, exponse ó público o seguinte anuncio de cobranza: Prazo de ingreso: O período voluntario de cobranza dos tributos indicados, será do día 11 de outubro de 2022 ó 21 de decembro de 2022, ámbolos dous inclusive. Lugar de ingreso: En calquera das entidades bancarias colaboradoras do Concello, a través de domiciliación bancaria, ou ben empregando os instrumentos de ingreso (recibos), que se farán chegar aos contribuíntes. No caso dos recibos non domiciliados, o pagamento deberá ser efectuado en día hábil, no horario de caixa establecido polas entidades colaboradoras referidas para o pagamento dos recibos non domiciliados. No caso dos recibos domiciliados, os recibos serán cargados dentro dos cinco primeiros días do período voluntario de cobranza. Os contribuíntes que non tivesen recibido ou tiveran extraviado o instrumento de ingreso deberán solicitar un duplicado nas dependencias do Concello, e efectuar o pagamento nas entidades bancarias. A non recepción non exonera da obriga do pagamento, e non impide a utilización da vía de constrinximento. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, co devengo do recargo e demais conceptos esixibles tal e como se fixa nos artigos 26, 28 e 161 da Lei 58/2003 Xeral Tributaria. Ribeira, a 11 de outubro de 2022. A alcaldesa en funcións, Marybel Penas Domnu